ལྗང་མདོག་འཕེལ་རྒྱས་ཀྱི་ཕུགས་ཕན་ལམ་སྲོལ་ཆགས་པར་བྱ་རྒྱུ་དེ་ནི་ཡུལ་སྐོར་ལས་རིགས་འཕེལ་རྒྱས་ཀྱི་འགན་ལེན་གལ་ཆེན་ཞིག་ཡིན་པ་དང་དེའི་འགག་རྩ་ནི་སྒྱུར་བཅོས་ཟབ་ཏུ་གཏོང་བར་ཐུག་ཡོད།སྣོད་བཅུད་ཡུལ་སྐོར་འཕེལ་རྒྱས་ལ་འཕྲད་པའི་བདག་དབང་ལམ་ལུགས་ཀྱི་སྒྱུར་བཅོས་ལ་མཚོན་ན།བདག་དབང་ནི་ཉོ་ཚོང་གི་སྔོན་འགྲོ་དང་རྨང་གཞི་རེད།ནུས་ལྡན་གྱི་བདག་དབང་དབྱེ་འབྱེད་ཀྱིས་བདག་དབང་བྱེད་པོར་ཐོན་ཁུངས་སྤྱོད་དབང་གི་གཞན་འབུད་དབང་ཆ་དང་།རང་མོས་ནང་བཤུག་དབང་ཆ།ཁེ་ཕན་མཉམ་སྤྱོད་དབང་ཆ་བཅས་ཀྱི་ཐོག་ནས་ཁྲོམ་རའི་ཉོ་ཚོང་ཁྲོད་ཀྱི་རྒྱུ་ནོར་བདག་དབང་བྱེད་པོའི་འགན་འཁྲི་དང་།དབང་ཆ།ཁེ་ཕན་བཅས་གཅིག་གྱུར་འགན་ལེན་ཡོང་བ་བྱས་ནས་ཚོང་དོན་གྱི་གཏན་འཁེལ་རང་བཞིན་མང་དུ་གཏོང་བ་དང་ཆབས་ཅིག་སྐབས་འཚོལ་རིང་ལུཌ་ཀྱི་བྱ་སྤྱོད་ཉུང་དུ་གཏོང་རྒྱུ་དེ་རེད།